
PËR PËRCAKTIMIN E AUTORITETIT KONTRAKTUES, PËR DHËNIEN ME KONCESION TË NDËRTIMIT TË PORTIT TË JAHTEVE NË KEPIN E RODONIT, GJIRI I LALZIT, DURRËS, DHE PËR MIRATIMIN E BONUSIT, NË PROCEDURËN PËRZGJEDHËSE KONKURRUESE, QË I JEPET SHOQËRISË
 
Në mbështetje të nenit 100 të Kushtetutës dhe të neneve 5, pika 3, e 23,  pika 3, shkronja “b”, të ligjit nr.9663, datë 18.12.2006 “Për koncesionet”, të ndryshuar, me propozimin e Ministrit të Punëve Publike, Transportit dhe Telekomunikaiconit, Këshilli i Ministrave 
 
VENDOSI: 
 
1. Autoriteti kontraktues për kryerjen e procedurave ligjore, për dhënien me koncesion, të ndërtimit të portit të jahteve në Kepin e Rodonit, Gjiri i Lalzit, Durrës, është Ministria e Punëve Publike, Transportit dhe Telekomunikacionit. 
2. Koncesioni do të jetë i formës “BOT” (ndërtim, shfrytëzim dhe transferim në pronësi të shtetit). 
3. Miratimin e bonusit prej 8.3 përqindësh të pikëve, për rezultatin, teknik, financiar dhe mjedisor, në procedurën konkurruese përzgjedhëse (propozim i pakërkuar), që i jepet shoqërisë “Ener Alb-Projects” sh.p.k. 
4. Ngarkohet Ministria e Punëve Publike, Transportit dhe Telekomunikacionit për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
  
KRYEMINISTRI
Sali  Berisha
